ai4bharat/Pralekha huggingface dataset:
প্রধানমন্ত্রীরদপ্তর
এয়ার ভাইস মার্শাল  চন্দন সিং রাঠোরের প্রয়াণে প্রধানমন্ত্রীর শোক প্রকাশ
নয়াদিল্লি, ২৯ মার্চ, ২০২০
প্রধানমন্ত্রী শ্রী নরেন্দ্র মোদী অবসরপ্রাপ্ত এয়ার ভাইস মার্শাল চন্দন সিং রাঠোরের প্রয়াণে শোক প্রকাশ করেছেন।
ট্যুইটে এক শোক বার্তায় প্রধানমন্ত্রী বলেছেন, “অবসরপ্রাপ্ত এয়ার ভাইস মার্শাল চন্দন সিং রাঠোরের নিখুঁত ও বিচক্ষণ সেবা ভারত সর্বাদাই স্মরণে রাখবে। তিনি ছিলেন একজন নির্ভীক বায়ু সেনানী, যিনি এক মজবুত ও নিরাপদ ভারত গড়ে তোলার লক্ষ্যে বিরাট অবদান রেখেছিলেন। তাঁর প্রয়াণে ব্যথিত। তাঁর পরিবারের প্রতি সমবেদনা। ওম শান্তি”।
(CG/BD/SB
প্রতিরক্ষামন্ত্রক
ব্রুনেইয়ের সঙ্গে দ্বিপাক্ষিক সম্পর্ক সুদৃঢ় করতে ভারতীয় নৌবাহিনীর যুদ্ধ জাহাজ শিবালিক এবং কদমত সেদেশে পৌঁছেছে
নয়াদিল্লী, ৯ আগস্ট, ২০২১
ভারতের ‘অ্যাক্ট ইস্ট’ নীতির সঙ্গে সাযুজ্য রেখে ভারতীয় নৌবাহিনীর যুদ্ধ জাহাজ শিবালিক এবং কদমত আজ দক্ষিণ পূর্ব এশিয়ার দেশ ব্রুনেইয়ের মুয়ারা বন্দরে পৌঁছেছে। এই দুটি জাহাজ রয়্যাল ব্রুনেই নেভির সঙ্গে যৌথ মহড়ায় অংশ নেবে।
এই মহড়ার ফলে দুই দেশের নৌবাহিনীর মধ্যে সামুদ্রিক নিরাপত্তা সংক্রান্ত পারস্পরিক বোঝাপড়া বাড়বে এবং উভয় বাহিনী একে অন্যের বিভিন্ন পন্থা-পদ্ধতি সম্পর্কে জানতে পারবে। ১২ তারিখে এই যৌথ মহড়া শেষ হবে।
কোভিড-১৯ মহামারীর প্রেক্ষিতে মহড়া এবং মহড়ার জন্য সব ধরণের আলোচনা শারীরিক দূরত্ব বজায় রেখে অনুষ্ঠিত হবে। শিবালিক এবং কদমত যুদ্ধ জাহাজ দুটি দেশীয় প্রযুক্তিতে তৈরি। শিবালিকের ক্ষেপণাস্ত্র প্রয়োগের ক্ষমতা আছে। কদমত ডুবোজাহাজ প্রতিরোধী যুদ্ধ জাহাজ। উভয় জাহাজই বিভিন্ন সমরাস্ত্র ব্যবহার করতে পারে এবং হেলিকপ্টার বহনক্ষম। দুটি জাহাজই পূর্বাঞ্চলীয় নৌ কম্যান্ডের বিশাখাপত্তনমে থাকে।
রয়্যাল ব্রুনেই নেভির সঙ্গে যৌথ মহড়া শেষে শিবালিক এবং কদমত গুয়ামের উদ্দেশ্যে রওনা হবে। সেখানে জাপানের সামুদ্রিক আত্মরক্ষা বাহিনী বা জাপানিজ মেরিটাইমস সেল্ফ ডিফেন্স ফোর্স, রয়্যাল অস্ট্রেলিয়ান নেভি এবং মার্কিন নৌবাহিনীর সঙ্গে এই জাহাজ গুলি মালাবার ২১ মহড়ায় যোগ দেবে।
CG/CB/NS
(Visitor Counter : 119
অর্থমন্ত্রক
লাইসেন্স/রেজিস্ট্রেশনের পুনর্নবীকরণের আবশ্যিকতা দূর করে সিবিআইসি কর মান্যতার বোঝা হ্রাস করেছে
নয়াদিল্লি, ২৪ জুলাই, ২০২১
কেন্দ্রীয় পরোক্ষ কর ও সীমাশুল্ক পর্ষদ  কাস্টম ব্রোকার অথরাইজড্ কেরিয়ারদের জারি করা লাইসেন্স/রেজিস্ট্রেশনের পুনর্নবীকরণের আবশ্যিকতা গত ২৩ জুলাই থেকে সমাপ্ত করেছে। এর ফলে, বাণিজ্য খাতে কর মান্যতা সংক্রান্ত খরচ উল্লেখযোগ্যভাবে হ্রাস পাবে। আগে এ ধরনের লাইসেন্স/রেজিস্ট্রেশন পুনর্নবীকরণের জন্য আবেদনপত্রের পাশাপাশি একাধিক নথিপত্র দাখিল করতে হ’ত।
২০১৮’র কাস্টম ব্রোকার লাইসেন্সিং রেগুলেশন এবং ২০১৮’র সী-কার্গো মেনিফেস্ট অ্যান্ড ট্রানশিপমেন্ট রেগুলেশন – এ সংশোধনের ফলে বর্তমানে চালু লাইসেন্স/রেজিস্ট্রেশনগুলির বৈধতা আজীবন হয়ে যাবে।
আরও একটি উল্লেখযোগ্য পরিবর্তন হিসাবে স্বেচ্ছায় যে কোনও ব্যক্তি তাঁর লাইসেন্স/রেজিস্ট্রেশন জমা করতে পারেন। এমনকি, এক বছরেরও আগে যে সমস্ত লাইসেন্স/রেজিস্ট্রেশন ইনঅ্যাক্টিভ বা নিষ্ক্রিয় হয়ে গেছে, সেগুলিকে অকেজো বলে ঘোষণা করার সংস্থান সংশোধনীতে রাখা হয়েছে। এই সংশোধনের ফলে অসাধু ব্যক্তিরা লাইসেন্স/রেজিস্ট্রেশনের অবৈধ ব্যবহার থেকে বিরত থাকবেন। অসাধু ব্যক্তিরা লাইসেন্স/রেজিস্ট্রেশনের অবৈধ ব্যবহার করে অন্যায়ভাবে রপ্তানি সম্পর্কিত রিফান্ড/ভাতা পেয়েছেন। কিন্তু, পুঙ্খানুপুঙ্খ যাচাইয়ের সময় যখন তাদের কারচুপি ধরা পড়ে গেছে, তখন তারা অভিযোগের যাবতীয় দায়দায়িত্ব প্রকৃত লাইসেন্স/রেজিস্ট্রেশনধারীর বলে এড়িয়ে গেছেন। একই সঙ্গে, কাস্টম কমিশনারদের ক্ষমতায়নের মাধ্যমে প্রকৃত লেনদেনের ক্ষেত্রে সুরক্ষা কবচ সুনিশ্চিত করা হয়েছে।
লাইসেন্স/রেজিস্ট্রেশনের মেয়াদ আজীবন বৈধ থাকার ফলে ব্যবসা-বাণিজ্যে বড় সুবিধা মিলবে। এমনকি, বাণিজ্যিক কর সম্পর্কিত বাধ্য-বাধকতাগুলি সরল করে দেশে সহজে ব্যবসা-বাণিজ্যে প্রসার ঘটানো হচ্ছে। নির্দিষ্ট সময়ের ব্যবধানে পুনর্নবীকরণের প্রয়োজনীয়তা দূর হওয়ার দরুণ সীমাশুল্ক ও বাণিজ্যের মধ্যে সংঘাত এড়ানো সম্ভব হবে। কেন্দ্রীয় পরোক্ষ কর ও সীমাশুল্ক পর্ষদের কন্টাক্টলেস কাস্টম উদ্যোগের ফলে পর্ষদের তুরন্ত কাস্টম কর্মসূচির গুরুত্ব আরও বাড়ছে।
CG/BD/SB
(Visitor Counter : 114
প্রতিরক্ষামন্ত্রক
কলকাতায় ভারতীয় নৌ-বাহিনীর নিয়োগ কেন্দ্রের উদ্বোধন
নয়াদিল্লি, ১৪ মে, ২০১৯
দক্ষিণ ২৪ পরগনার ডায়মন্ড হারবারে নৌ-বাহিনীর প্রথম নিয়োগ কেন্দ্রের সূচনা হয়েছে। নৌ-বাহিনীর প্রধান অ্যাডমিরাল সুনীল লানবা ভারতীয় নৌ-বাহিনীর প্রথম এই নিয়োগ কেন্দ্রটির আনুষ্ঠানিক উদ্বোধন করেন। এই অনুষ্ঠানে নৌ-বাহিনীর পূর্বাঞ্চলীয় কমান্ডের প্রধান ভাইস অ্যাডমিরাল করমবীর সিং উপস্থিত ছিলেন।
কলকাতা থেকে ৫৫ কিলোমিটার দূরে নতুন এই নিয়োগ কেন্দ্রটি নৌ-বাহিনীর নিজস্ব জমিতেই গড়ে উঠেছে। দেশের মধ্যে পঞ্চম এই নিয়োগ কেন্দ্র থেকে নৌ-বাহিনীর স্বল্পকালীন সময়ের জন্য এবং স্থায়ী দু’ধরণের আধিকারিকদের নিয়োগ করা হবে। নৌ-বাহিনীর অন্য নিয়োগ কেন্দ্রগুলি ভোপাল, বেঙ্গালুরু, বিশাখাপত্তনম এবং কোয়াম্বাটোরে অবস্থিত। হুগলী নদীর তীরে ২৭ একর জমিতে নির্মিত এই কেন্দ্র থেকে বছরে ৫ হাজার জনকে আধিকারিক পদে নিয়োগ করা সম্ভব হবে। এই কেন্দ্রে এক সঙ্গে প্রায় ১৫০ জন প্রার্থী থাকতে পারবেন। এখানে পুরুষ ও মহিলাদের থাকার পৃথক ব্যবস্থা রয়েছে। নিয়োগ কেন্দ্রটিতে টেস্টিং হল, কনফারেন্স রুম, মেডিকেল ইন্সপেকশন রুম সহ নানা সুবিধা রয়েছে। এখানে প্রার্থীরা পরীক্ষা দেওয়ার পাশাপাশি, যাতে স্বচ্ছন্দে থাকতে পারেন, তাও নিশ্চিত করা হয়েছে।
ডায়মন্ড হারবারে এই নিয়োগ কেন্দ্র থেকে পুরুষ ও মহিলারা ভারতীয় নৌ-বাহিনীতে সহজে যোগদান করতে পারবেন। দেশের উত্তর ও উত্তর – পূর্বাঞ্চলের প্রার্থীরা এর থেকে উপকৃত হবেন।
CG/CB/SB
(Visitor Counter : 90
প্রধানমন্ত্রীরদপ্তর
বাহরিনে সরকারি সফরে ‘দ্য কিং হামাদ অর্ডার অফ দ্য রেনেসাঁস’ সম্মান গ্রহণ করে প্রধানমন্ত্রীর ভাষণ
নয়াদিল্লি, ২৪ আগস্ট, ২০১৯
মাননীয় বাহরিনের রাজার দেওয়া ‘দ্য কিং হামাদ অর্ডার অফ দ্য রেনেসাঁস’ সম্মান লাভ করে আমি নিজেকে সম্মানিত ও সৌভাগ্যবান বোধ করছি। আমাদের দেশ এবং আমার প্রতি আপনার বন্ধুত্বে আমি অনুরূপভাবে সম্মানিত।
১৩০ কোটি ভারতীয়র হয়ে আমি বিনয়ের সঙ্গে এই মর্যাদাপূর্ণ সম্মান গ্রহণ করছি। সারা ভারতবর্ষের জন্য এটা একটা সম্মান। বাহরিন এবং ভারতের মধ্যে দৃঢ় বন্ধুত্বপূর্ণ সম্পর্কেরও এটা একটা স্বীকৃতি। এই সম্পর্ক হাজার বছরের পুরনো।
একবিংশ শতাব্দীতে এই সম্পর্ক বহু ক্ষেত্রে প্রসারিত হচ্ছে। এটা আনন্দের বিষয় এবং আজকের আলোচনায় আমাদের দ্বিপাক্ষিক সম্পর্ককে আরও শক্তিশালী করতে এবং নতুন ক্ষেত্রে সহযোগিতার জন্য আমরা একমত হয়েছি।
ভারত ৫ ট্রিলিয়ন অর্থনীতির দেশ হিসেবে গড়ে ওঠার লক্ষ্য রেখেছে। আমরা চাই, এই অগ্রগতি ভাগ করে নিতে বাহরিন ভারতের সঙ্গে আরও দৃঢ় সম্পর্ক গড়ে তুলুক।
এই দেশে ভারতীয় বংশোদ্ভূত মানুষ হল সর্ববৃহৎ বিদেশি সম্প্রদায়। উন্মুক্ত হৃদয়ে তাঁদের এখানে গ্রহণ করা হয়।
তাঁরা এই দেশকে নিজেদের বাসস্থান রূপে মনে করেন এবং তাঁদের প্রতি যত্নশীল হওয়ায় বাহরিনকে ধন্যবাদ জানাই। নিবিড় বন্ধুত্বপূর্ণ প্রতিবেশী এই দেশে ভারতের কোনো প্রধানমন্ত্রী হিসেবে প্রথম সফর করতে পেরে আমি নিজেকে সৌভাগ্যবান মনে করছি।
আমার এবং আমার প্রতিনিধিদলের প্রতি বাহরিন নেতৃত্বের সদয় আতিথেয়তায় আমি কৃতজ্ঞ। বাহরিনের রাজা ভারত সফরে এলে আমি সম্মানিত বোধ করব।
ধন্যবাদ!
(PG/AB/DM
বিজ্ঞানওপ্রযুক্তিমন্ত্রক
কোভিড-১৯এর নমুনা পরীক্ষার নতুন উদ্ভাবন সেনসিট র্যাপিড কোভিড-১৯ এজি কিট
নয়াদিল্লী, ১৯ জুন, ২০২১
কোভিড-১৯ মহামারীর ফলে সারা বিশ্বজুড়ে বিরূপ প্রতিক্রিয়া সৃষ্টি হয়েছে। এই মহামারীর সংক্রমণের মাত্রা বিভিন্ন রকম- কখনও তা উপসর্গহীন হয় আবার কখনও জীবন সংশয় দেখা দেয়। অ্যান্টিজেন টেস্টের মাধ্যমে কেউ সংক্রমিত কিনা তা নিশ্চিত করা হয়। কেন্দ্র দ্রুত সংক্রমণ নিশ্চিত করার জন্য বিভিন্ন গবেষণা প্রতিষ্ঠানকে সাহায্য করছে। উদ্ভাবকরা নিখুঁত স্বল্পমূল্যে নমুনা পরীক্ষার কিট নিয়ে কাজ করছেন।
জৈব প্রযুক্তি দপ্তরের কোভিড-১৯ গবেষণা কনসোর্টিয়াম౼ বাইরেক, সার্স কোভ-২ শনাক্ত করার জন্য উদ্ভাবনমূলক উদ্যোগে সহায়তার অঙ্গ হিসেবে উবায়ো বায়ো টেকনোলজি সিস্টেম্স প্রাইভেট লিমিটেডকে সাহায্য করেছে। এই সংস্থাটি সেনসিট র্যাপিড কোভিড-১৯ এজি কিট উদ্ভাবন করেছে। এই কিটের সাহায্যে করোনা ভাইরাসের নিউক্লিওক্যাপসিড প্রোটিন ১৫ মিনিটের মাধ্যমে শনাক্ত করা যায়। নাসারন্ধ্র থেকে নমুনা সংগ্রহ করে ক্রোম্যাটোগ্রাফিক পদ্ধতি অবলম্বন করে এই প্রোটিন শনাক্ত করা হয়। ক্রোম্যাটোগ্রাফিক হল এমন একটি পদ্ধতি যেখানে কোনো মিশ্রণ থেকে বিভিন্ন উপাদানকে পৃথক করা সম্ভব হয়। আইসিএমআর এই কিট-টি ব্যবহারের অনুমতি দিয়েছে। এই কিটে একজোড়া এক রঙের অ্যান্টিবডি থাকে, যেগুলি কোভিড-১৯এর নির্দিষ্ট অ্যান্টিজেনের সংস্পর্শে আসলেই রঙিন হয়ে যায়। এই কিটের সংবেদনশীলতা ৮৬ শতাংশ এবং ১০০ শতাংশ নির্ভুলভাবে এটি শনাক্ত করতে পারে। সেনসিট রাপিড কোভিড-১৯ এজি কিট সফলভাবে বাণিজ্যিকিকরণের উদ্যোগ নেওয়া হয়েছে। স্বাস্থ্য ক্ষেত্রের সঙ্গে যুক্ত পেশাদার ব্যক্তিরা খুব কম সময়ে অল্প পয়সায় এর মাধ্যমে কেউ কোভিড সংক্রমিত হয়েছেন কি না তা এই কিট ব্যবহার করে জানিয়ে দিতে পরেন।
CG/CB/NS
(Visitor Counter : 215
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে মন্ত্রীগোষ্ঠীর পর্যালোচনা বৈঠক
নতুনদিল্লি, ২৫ মার্চ, ২০২০
কেন্দ্রীয় স্বাস্থ্য ও পরিবারকল্যাণমন্ত্রী ডঃ হর্ষ বর্ধনের পৌরহিত্যে আজ নতুনদিল্লির নির্মাণ ভবনে কোভিড-১৯ এর প্রতিরোধে গঠিত উচ্চপর্যায়ের মন্ত্রীগোষ্ঠির বৈঠক হয়।. বৈঠকে অসামরিক বিমান চলাচল মন্ত্রী শ্রী হরদীপ সিং পুরি, বিদেশমন্ত্রী ডঃ এস জয়শংকর, স্বরাষ্ট্র প্রতিমন্ত্রী শ্রী নিত্যানন্দ রাই, জাহাজ চলাচল, রসায়ন ও সার দপ্তরের প্রতিমন্ত্রী শ্রী মনসুখ মান্ডভিয়া, স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে ছাড়াও চিফ অফ ডিফেন্স স্টাফ শ্রী বিপিন রাওয়াত উপস্থিত ছিলেন।
বৈঠকে উচ্চপদস্থ আধিকারিকদের মধ্যে ছিলেন স্বাস্থ্য ও পরিবার কল্যাণ সচিব শ্রীমতী প্রীতি সুদান, বিদেশ সচিব শ্রী হর্ষ বর্ধন শৃঙলা, আই সি এম আর –এর মহানির্দেশক ডঃ বলরাম ভার্গব, বস্ত্রসচিব শ্রী রবি কাপুর, স্বাস্থ্য দপ্তরের বিশেষ সচিব শ্রী সঞ্জীব কুমার, জাহাজ চলাচল দপ্তরের অতিরিক্ত সচিব শ্রী সঞ্জয় বন্দ্যোপাধ্যায় প্রমুখ।
বৈঠকে কোভিড ১৯ এর মোকাবিলায় নানা ব্যবস্থাপনা নিয়ে মন্ত্রীরা বিস্তারিত আলোচনা করেন। এই ভাইরাস সংক্রমণ প্রতিহত করতে সামাজিক দূরত্বের বিষয়ের উপর গুরুত্ব আরোপ করা হয়। বিভিন্ন রাজ্যে কোভীড-১৯ মোকাবিলায় ক্ষমতা বৃদ্ধির জন্য সহায়সম্পদ ব্যবস্থাপনা নিয়ে আলোচনা হয়েছে। নিত্যপ্রয়োজনীয় সামগ্রী পেতে সাধারণ মানুষের যেন কোন সমস্যা না হয় তা নিশ্চিত করতে রাজ্যগুলিকে বলা হয়েছে ।
করোনা সমস্যা মোকাবিলায় সামাজিক দূরত্ব বজায় রাখার বিষয়টির ওপর স্বাস্থ্য মন্ত্রী জোর দেন। ডঃ হর্ষ বর্ধন বলেন, ২১ মার্চ থেকে ৬৪হাজার জন বিদেশ থেকে এসেছেন। এঁদের মধ্যে আট হাজার জনকে বিশেষ নজরদারীতে রাখা হয়েছে।
ডঃ হর্ষ বর্ধন সকলের কাছে আবেদন করেন, কোভিড -১৯ এর সংক্রমণের বিরুদ্ধে যারা সম্মুখ সারিতে লড়াই করছেন, সেই সব চিকিৎসক এবং স্বাস্থ্যকর্মীদের কেউ যেন হেনস্থা না করে। করোনা নিয়ে যেন কেউ কোন গুজব না ছড়ান সেদিকে সকলকে সতর্ক থাকতে হবে বলেও মন্ত্রী জানান।
CG/CB
(Visitor Counter : 77
কৃষিমন্ত্রক
কৃষি পরিকাঠামো তহবিল গঠন
নয়াদিল্লী, ১৮ সেপ্টেম্বর, ২০২০
মাননীয় অর্থমন্ত্রী গত ১৫ই মে ২০২০ কৃষকদের জন্য কৃষি পরিকাঠামোর কারণে ১ লক্ষ কোটি টাকার কৃষি পরিকাঠামো তহবিলের ঘোষণা করেছিলেন। সেইমতো কেন্দ্রীয় মন্ত্রিসভা গত ৮ই জুলাই ২০২০ কৃষি পরিকাঠামো তহবিলের অধীনে কেন্দ্রীয় ক্ষেত্রে কর্মসূচিতে আর্থিক সুবিধাদান অনুমোদন করে।
এই কর্মসূচিতে মধ্য, দীর্ঘ মেয়াদী ঋণ সুবিধা দেওয়া হবে যাতে ফসল তোলার পরে লাভযোগ্য প্রকল্পে লগ্নি হয়। এর জন্য সুদ মকুব এবং আর্থিক সহায়তা দেওয়া হবে। এই কর্মসূচির মেয়াদ ২০২০ অর্থ বছর থেকে ২০২৯ অর্থ বছর মোট ১০ বছর।
এই কর্মসূচিতে ব্যাঙ্ক এবং আর্থিক প্রতিষ্ঠানগুলি ১ লক্ষ কোটি টাকা দেবে ঋণ হিসেবে প্রাইমারি এগ্রিকালচারাল ক্রেডিট সোসাইটিজ , মার্কেটিং কোঅপারেটিভ সোসাইটিজ, ফার্মার প্রডিউসার্স অর্গানাইজেশনস , সেল্ফ হেল্প গ্রুপ , কৃষক, জয়েন্ট লায়াবিলিটি গ্রুপস , মাল্টিপারপাস কোঅপারেটিভ সোসাইটিজ, এগ্রি এন্টারপ্রেনার, স্টার্ট-আপ এবং কেন্দ্র-রাজ্য সরকারি সংস্থা অথবা স্থানীয় সংস্থার পৃষ্ঠপোষকতায় সরকারি বেসরকারী অংশীদারি প্রকল্পকে।
এই আর্থিক সুবিধাদান ব্যবস্থায় সব ঋণে ২ কোটি টাকা পর্যন্ত বার্ষিক ৩ শতাংশ সুদ মকুব করা হবে। এই সুদ মকুবের সুবিধা সর্বোচ্চ ৭ বছর পর্যন্ত পাওয়া যাবে। এছাড়া যোগ্য ঋণ গ্রহিতার জন্য ঋণ গ্যারান্টি থাকবে। এরজন্য ক্রেডিট গ্যারান্টি ফান্ড ট্রাস্ট ফর মাইক্রো অ্যান্ড স্মল এন্টারপ্রাইজেস  কর্মসূচিতে ২ কোটি টাকা পর্যন্ত ঋণে গ্যারান্টি থাকবে। এই কভারেজের জন্য প্রয়োজনীয় ফি সরকারই দেবে । এফপিও-দের ক্ষেত্রে কৃষি সমবায় ও কৃষক কল্যাণ দপ্তরের এফপিও প্রমোশন কর্মসূচিতে ঋণের গ্যারান্টি পাওয়া যাবে। ঋণ শোধের সময় সর্বনিম্ন ৬ মাস থেকে সর্বোচ্চ ২ বছর পর্যন্ত হতে পারে।
এই কর্মসূচিতে অগ্রগতির ক্ষেত্রে নীতি-নির্দেশিকা সব রাজ্য এবং কেন্দ্রশাসিত অঞ্চলকে দেওয়া হয়েছে ১৭ই জুলাই ২০২০। দ্রুত এই কর্মসূচি রূপায়ণের জন্য দপ্তর একাধিক বৈঠক করেছে রাজ্য সরকার, কেন্দ্রশাসিত অঞ্চল এবং সংশ্লিষ্ট সকলের সঙ্গে। ১২টি রাষ্ট্রায়ত্ত ব্যাঙ্ক এবং ৪টি বেসরকারী ব্যাঙ্কের সঙ্গে দপ্তরের চুক্তি স্বাক্ষরিত হয়েছে। এই কর্মসূচিটির আনুষ্ঠানিক সূচনা করেছিলেন মাননীয় প্রধানমন্ত্রী গত ৯ই আগস্ট ২০২০। এর ৩০ দিন পরেই কেন্দ্রীয় মন্ত্রিসভা আনুষ্ঠানিকভাবে এই কর্মসূচি অনুমোদন করে। নীতিগতভাবে প্রথম বরাদ্দটি হয়, নাবার্ড ২ হাজার ২৮০র বেশি কৃষক সোসাইটিকে ১২৮ কোটি টাকার অনুমোদন দেয়। এ পর্যন্ত নাবার্ড ৩ হাজার ৫৫টি প্রস্তাব পেয়েছে ২২টি রাজ্যের স্টেট কোঅপারেটিভ ব্যাঙ্কের মাধ্যমে। এরজন্য নীতিগতভাবে ১ হাজার ৫৬৮ কোটি টাকা অনুমোদন দেওয়া হয়েছে।
রাজ্যসভায় আজ কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর এক লিখিত জবাবে একথা জানিয়েছেন।
CG/AP/NS
(Visitor Counter : 170
মানবসম্পদবিকাশমন্ত্রক
ন্যাশনাল এলিজিবিলিটি কাম এন্ট্রান্স টেস্ট  ২০১৯ – এর ফল প্রকাশ করেছে ন্যাশনাল টেস্টিং এজেন্সি 
ন্যাশনাল এলিজিবিলিটি কাম এন্ট্রান্স টেস্ট  ২০১৯ – এর ফল প্রকাশ করেছে ন্যাশনাল টেস্টিং এজেন্সি।
কেন্দ্রীয় স্বাস্থ্য ও পরিবার কল্যাণ মন্ত্রকের অন্তর্গত মেডিকেল কাউন্সিং অফ ইন্ডিয়া ও ডেন্টাল কাউন্সিল অফ ইন্ডিয়া অনুমোদিত মেডিকেল এবং ডেন্টাল কলেজগুলিতে এমবিবিএস ও বিবিএস পাঠ্যক্রমে ভর্তি হওয়ার জন্য ৫ ও ২০ মে নাটা পরীক্ষা নিয়েছিল।
এই পরীক্ষায় ৯৯.৯৯ শতাংশ নম্বর পেয়ে প্রথম হয়েছেন রাজস্থানের নলীন খান্ডেলওয়াল। তাঁর প্রাপ্ত নম্বর ৭০১। যুগ্মভাবে দ্বিতীয় হয়েছেন দিল্লির ভাবিক বনসল, এবং উত্তর প্রদেশের অক্ষত কৌশিক, তাঁদের প্রাপ্ত নম্বর ৭০০। তৃতীয় হয়েছেন হরিয়ানার স্বস্তিক ভাটিয়া, তাঁর প্রাপ্ত নম্বর ৬৯৬। মহিলাদের মধ্যে প্রথম হয়েছেন তেলেঙ্গানার মাধুরী রেড্ডি জি, তাঁর প্রাপ্ত নম্বর ৬৯৫। সামগ্রিক র্যাঙ্কিং – এ তিনি চতুর্থ স্থানে রয়েছেন।
পশ্চিমবঙ্গ থেকে মেধা তালিকায় জায়গা করে নিয়েছেন হেমন্ত খান্ডেলওয়ালা, তাঁর প্রাপ্ত নম্বর ৬৯১। সামগ্রিক র্যাঙ্কিং – এ তিনি ষষ্ঠ স্থানে রয়েছেন।
SSS/SS/SB……06_June_2019...……...
(Visitor Counter : 111
নীতিআয়োগ
নীতি আয়োগের উপাচার্য, সদস্য এবং প্রধানমন্ত্রীর অর্থনৈতিক উপদেষ্টা পরিষদের চেয়ারম্যান একবছরের বেতনের ৩০% স্বেচ্ছায় "পিএম -কেয়ারস তহবিলে " দান করবেন
নতুন দিল্লি, ১৫ এপ্রিল, ২০২০
কোভিড-১৯ মহামারীর পরিপ্রেক্ষিতে এবং জাতীয় সঙ্কটের বিরুদ্ধে লড়াইয়ে সরকারের প্রয়াসকে এগিয়ে নিয়ে যেতে নীতি আয়োগের উপাচার্য, সদস্য এবং প্রধানমন্ত্রীর অর্থনৈতিক উপদেষ্টা পরিষদের চেয়ারম্যান স্বেচ্ছায় একবছরের বেতনের ৩০% কম নেওয়ার সিদ্ধান্ত নিয়েছেন।
এই টাকা জরুরী পরিস্থিতিতে নাগরিকদের সহয়তা প্রদানের জন্য গঠিত প্রধানমন্ত্রী ত্রাণ তহবিল "পিএম -কেয়ারস তহবিলে" তারা দান করবেন।
(CG/SS
বিজ্ঞানওপ্রযুক্তিমন্ত্রক
৫-৮ নভেম্বর পর্যন্ত আয়োজিত পঞ্চম ভারত আন্তর্জাতিক বিজ্ঞান উৎসব ২০১৯এর প্রচারমূলক কর্মসূচি
কলকাতা, ২৫ অক্টোবর, ২০১৯
কেন্দ্রীয় সরকারের বিজ্ঞান এবং প্রযুক্তি দপ্তর ও বিজ্ঞান ভারতীর যৌথ উদ্যোগে এই প্রথম কলকাতায় অনুষ্ঠিত হতে চলেছে ‘ভারত আন্তর্জাতিক বিজ্ঞান উৎসব’। আগামী ৫-৮ নভেম্বর পর্যন্ত চলবে এই উৎসব। উৎসবের প্রচারাভিযান জোরদার করতে আজ দূর্গাপুর সিএসআইআর-সিএমইআরআই-এর উদ্যোগে প্রচারমূলক কর্মসূচির আয়োজন করা হয়।
কর্মসূচির উদ্বোধন করেন জেআইএস ইন্সটিটিউট অফ অ্যাডভান্সড স্টাটিজ অ্যান্ড রিসার্চের কলকাতা শাখার অধিকর্তা অজয় কুমার রায়। উপস্হিত ছিলেন দূর্গাপুর সিএসআইআর-সিএমইআরআই-এর অধিকর্তা অধ্যাপক ডঃ হরিশ হিরানী এবং এনআইটি দূর্গাপুরের অধ্যাপক পরিমল আচার্য।
বিজ্ঞানকে শুধু গবেষণাগারে সীমাবদ্ধ করে রাখা নয়, তার সুফল সাধারণ মানুষের কাছে পৌঁছে দেওয়া এবং বাস্তব জীবনের কিভাবে প্রতিফলন ঘটানো যায় সেদিকে লক্ষ্য রেখেই এই পঞ্চম ভারত বিজ্ঞান উৎসবের আয়োজন করা হয়েছে।
অনুষ্ঠানে স্হানীয় কলেজ ও স্কুল থেকে ২০০রও বেশি ছাত্রছাত্রী উপস্হিত ছিল। তাদের সামনে সিএসআইআর-সিএমইআরআই-এর দেশীয় প্রযুক্তিতে তৈরি বিজ্ঞান ভিত্তিক বিভিন্ন বিষয় তুলে ধরা হয়। ছাত্রছাত্রীরা বিজ্ঞানীদের সঙ্গে আলাপচারিতায় অংশ নেয়।
কর্মসূচির উদ্বোধনীতে সিএসআইআর-সিএমইআরআই-এর অধিকর্তা অধ্যাপক ডঃ হরিশ হিরানী বলেন, দেশীয় প্রযুক্তিকে কাজে লাগিয়ে কঠিন বর্জ্য ব্যবস্হাপনা, জল শোধন, জলের অপব্যয় রোধ ব্যবস্হাপনা ক্ষেত্রে এই সংস্হা কাজ করে চলেছে। অনুষ্ঠানে এনআইটি দূর্গাপুরের অধ্যাপক পরিমল আচার্য বলেন, ছাত্রছাত্রীদের বিজ্ঞান মনস্ক করে তুলতে এবং সাধারণ মানুষের মধ্যে বিজ্ঞান সম্পর্কে সচেতনতা গড়ে তুলতেই বিজ্ঞান উৎসবের আয়োজন করা হয়েছে।
CG/SS/NS
(Visitor Counter : 72
প্রতিরক্ষামন্ত্রক
আধুনিক প্রযুক্তির ব্যবহারের ক্ষেত্রে ভারতীয় সেনার প্রচার: আত্মনির্ভরতাকে সমর্থন করা
নতুন দিল্লি, ২৯ ডিসেম্বর, ২০২০
আত্মনির্ভরতাকে সমর্থন করে ও একটি উদ্ভাবনী মূলক প্রচারের লক্ষ্যে ভারতীয় সেনাবাহিনী ইন্ডিয়ান ডিফেন্স ম্যানুফেকচারার্সের সহযোগিতায় আধুনিক প্রযুক্তির ব্যবহারের ক্ষেত্রে উদ্যোগপতিদের অংশ গ্রহণের জন্য একটি ওয়েবিনারের আয়োজন করে। চলতি বছরের ১ থেকে ২৮ ডিসেম্বর পর্যন্ত ভার্চুয়াল উপস্থাপনার মাধ্যমে ৮৯ জন উদ্যোগপতি তাদের আঞ্চলিকভাবে বিকশিত নতুন উদ্ভাবন, ধারণা এবং প্রস্তাব ভারতীয় সেনাবাহিনীর কাছে তুলে ধরেন।
এই প্রস্তাব গুলি তুলে ধরার ক্ষেত্রে সবচেয়ে বেশি গুরুত্ব দেওয়া হয়েছে ড্রোন, কাউন্টার ড্রোনস রোবটিক্স, স্বয়ংক্রিয় ব্যবস্থা, আর্টিফিশিয়াল ইন্টেলিজেন্স, কোয়ান্টাম কম্পিউটিং, ব্লক চেন টেকনোলজি, থ্রিডি প্রিন্টিং, ন্যানোটেকনোলজি এবং চিকিৎসা সংক্রান্ত প্রয়োগের ক্ষেত্রে।
এই ওয়েবিনারের আয়োজক আর্মি ডিজাইন ব্যুরো, এডিবি।
এই ওয়েবিনারের মাধ্যমে যে সমস্ত প্রস্তাবগুলি এসেছে তার মধ্যে ১৩টিকে বেছে নিয়ে তার কার্যকারিতা এবং প্রয়োগ সম্পর্কে বিস্তারিত জানতে পরবর্তী ধাপে পরীক্ষার জন্য জন্য পাঠানো হয়েছে। ওয়েবিনারে সেনা বাহিনীর প্রধান দপ্তর থেকে বিশেষজ্ঞরা উপস্থিত ছিলেন।
এই ওয়েবিনারের গুরুত্বের কথা উল্লেখ করে ভারতীয় সেনাবাহিনীর উপপ্রধান লেফটেন্যান্ট জেনারেল এস এস হাসাবনিস প্রতিরক্ষা ক্ষেত্রে আত্মনির্ভরতার প্রয়োজনীয়তার কথা উল্লেখ করেন। উদ্যোগপতিদের কাছে তাঁর আবেদন, প্রযুক্তির উন্নয়নে ভারতীয় সেনাবাহিনী তাঁদের আন্তরিক ভাবে সহযোগিতা করবে। যাতে সেনাবাহিনীর শক্তি আরও বৃদ্ধি পায়।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লী, ২৬ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৭ কোটি ১৩ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১ লক্ষ ২১ হাজার ৮৮১।
দেশে সুস্পষ্টভাবে করোনায় আক্রান্তের হার বর্তমানে ০.২৮ শতাংশ।
সুস্থতার হার বর্তমানে ৯৮.৫২ শতাংশ।
দেশে গত ২৪ ঘণ্টায় সুস্থ হয়েছেন ২৩ হাজার ৫৯৮ জন। এর ফলে, মোট সুস্থতার সংখ্যা ৪ কোটি ২২ লক্ষ ৭০ হাজার ৪৮২।
দেশে গত ২৪ ঘণ্টায় নতুন করে আক্রান্ত ১১ হাজার ৪৯৯ জন।
দৈনিক-ভিত্তিতে আক্রান্তের হার ১.০১ শতাংশ।
সাপ্তাহিক-ভিত্তিতে আক্রান্তের হার ১.৩৬ শতাংশ।
এ পর্যন্ত নমুনা পরীক্ষা করা হয়েছে ৭৬ কোটি ৫৭ লক্ষ; গত ২৪ ঘণ্টায় নমুনা পরীক্ষা হয়েছে ১১ লক্ষ ৩৬ হাজার ১৩৩টি।
CG/SS/NS
(Visitor Counter : 86
প্রধানমন্ত্রীরদপ্তর
লভপ্রীত সিং-এর ব্রোঞ্জ পদক জয়ে প্রধানমন্ত্রীর অভিনন্দন
নয়াদিল্লি, ০৩ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে পুরুষদের ভারোত্তোলনে ১০৯ কেজি বিভাগে ব্রোঞ্জ পদক জেতায় শ্রী লভপ্রীত সিং-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “পুরুষদের ভারোত্তোলনে ১০৯ কেজি বিভাগে ব্রোঞ্জ পদক জেতায় প্রতিভাবান লভপ্রীত সিং-কে অভিনন্দন জানাই। তাঁর শান্ত স্বভাব এবং খেলাধূলার প্রতি নিষ্ঠার কারণে তরুণ ও প্রাণবন্ত লভপ্রীত সকলের মন জয় করেছেন। ভবিষ্যতে তাঁর আরো সাফল্য কামনা করি”।
PG/CB/SB
(
অর্থমন্ত্রক
কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করার জন্য কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণের আত্মনির্ভর ভারত অভিযানের দ্বিতীয় পর্বের উপস্থাপনা
নতুনদিল্লি, ১৪ মে, ২০২০
কেন্দ্রীয় অর্থ ও কর্পোরেট বিষয়কমন্ত্রী শ্রীমতী নির্মলা সীতারমণ কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করার জন্য এবং প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের স্বপ্নকে বাস্তবায়িত করার লক্ষ্যে আজ দ্বিতীয় পর্যায়ের কিছু পরিকল্পনার কথা জানান। এই বিষয়ে বিস্তারিত জানতে নীচের লিঙ্কে ক্লিক করুন।
https://static.pib.gov.in/WriteReadData/userfiles/Aatma%20Nirbhar%20Bharat%20presentation%20Part-2%2014-5-2020.pdf
(CG/CB
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা ২০২২-২৩ মরশুমে কাঁচা পাটের ন্যূনতম সহায়ক মূল্য অনুমোদন করেছে
নয়াদিল্লি, ২২ মার্চ, ২০২২
প্রধানমন্ত্রী শ্রী নরেন্দ্র মোদীর কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি কৃষি খাতে খরচ ও মূল্য কমিশনের সুপারিশের ভিত্তিতে ২০২২-২৩ মরশুমে কাঁচা পাটের ন্যূনতম সহায়ক মূল্য অনুমোদন করেছে।
মন্ত্রিসভার সিদ্ধান্ত অনুযায়ী, ২০২২-২৩ মরশুমে কাঁচা পাটের  ক্যুইন্টাল প্রতি ন্যূনতম সহায়ক মূল্য স্থির হয়েছে ৪ হাজার ৭৫০ টাকা, যা গত বছরের তুলনায় ২৫০ টাকা বেশি। ন্যূনতম সহায়ক মূল্য বৃদ্ধি পাওয়ায় সর্বভারতীয় পর্যায়ে উৎপাদন খাতে খরচের তুলনায় ৬০.৫৩ শতাংশ মুনাফা নিশ্চিত হবে। এমনকি, মন্ত্রিসভার এই সিদ্ধান্ত ন্যূনতম ৫০ শতাংশ মুনাফা নিশ্চিত করে। পাট চাষীদের জন্য আরও বেশি মুনাফা এবং গুণগতমানের পাট উৎপাদনে উৎসাহিত করতে এই সিদ্ধান্ত এক ইতিবাচক ও গুরুত্বপূর্ণ পদক্ষেপ।
জুট কর্পোরেশন অফ ইন্ডিয়া  কেন্দ্রীয় সরকারি নোডাল এজেন্সি হিসাবে মূল্য সমর্থন কর্মসূচির দায়িত্ব পালন করে চলবে এবং এই দায়িত্ব পরিচালনায় যে কোনও ধরনের লোকসানের ক্ষেত্রে তা মেটাবে কেন্দ্রীয় সরকার।
CG/BD/SB
(
বিজ্ঞানওপ্রযুক্তিমন্ত্রক
হায়দ্রাবাদের ন্যাশনাল ইনস্টিটিউট অফ অ্যানিম্যাল বায়োটেকনোলজি টিকা পরীক্ষা এবং ব্যাচ রিলিজের জন্য সেন্ট্রাল ড্রাগস ল্যাবরেটরি হিসাবে উন্নীত করার বিজ্ঞপ্তি
নতুন দিল্লি, ২১ আগস্ট, ২০২১
কোভিড-১৯ সংক্রমণ প্রতিরোধ ও চিকিৎসার জন্য টিকা পরীক্ষা এবং টিকার ব্যাচ দ্রুত ছাড়ার ক্ষেত্রে জনস্বার্থের কথা বিবেচনা করে কেন্দ্রীয় সরকার আরও সুবিধা প্রদানের ব্যবস্থা করেছে। এজন্য সরকার জৈব প্রযুক্তি বিভাগের অধীন দুটি স্বশাসিত সংস্থাকে চিহ্নিত করেছে। এর একটি হচ্ছে হায়দ্রাবাদের ন্যাশনাল ইনস্টিটিউট অফ অ্যানিমেল বায়োটেকনোলজি এবং অন্যটি হচ্ছে পুনের ন্যাশনাল সেন্টার ফর সেল সায়েন্স। এই দুটি সংস্থাকে উন্নীত করে সেন্ট্রাল ড্রাগ ল্যাবরেটরির মর্যাদা দেওয়া হয়েছে। এই জন্য প্রয়োজনীয় অর্থের জোগান পিএম কেয়ার তহবিল থেকে দেওয়া হয়েছে।
কেন্দ্রীয় বিজ্ঞান ও প্রযুক্তি মন্ত্রকের অধীন জৈব প্রযুক্তি বিভাগ করোনা প্রতিষেধক টিকার উন্নয়ন ও উৎপাদনের জন্য সহায়তা প্রদান করে চলেছে। এই লক্ষ্যেই দুটি সংস্থাকে কাজে লাগানো হয়েছে।
হায়দ্রাবাদের ন্যাশনাল ইনস্টিটিউট অফ অ্যানিম্যাল বায়োটেকনোলজিকে সেন্ট্রাল ড্রাগ ল্যাবরেটরিতে উন্নীত করা সংক্রান্ত গেজেট বিজ্ঞপ্তি ১৭ আগস্ট, ২০২১ স্বাস্থ্য ও পরিবার কল্যাণ মন্ত্রকের পক্ষ থেকে প্রকাশ করা হয়েছে। তবে, পুনের ন্যাশনাল সেন্টার ফর সেল সায়ন্সকে সেন্ট্রাল ড্রাগ ল্যাবরেটরিতে উন্নীত করার বিজ্ঞপ্তি এর আগেই গত ২৮ জুন, ২০২১ প্রকাশিত হয়েছে।
এই দুটি সংস্থার মাধ্যমে মাসে গড়ে টিকার ৬০ টি ব্যাচ পরীক্ষা করা সম্ভব হবে বলে মনে করা হচ্ছে।
CG/ SB
(Visitor Counter : 191
উপ-রাষ্ট্রপতিরসচিবালয়
রাজ্যসভার চেয়ারম্যান ঐক্যবদ্ধ ও সমন্বিত ভারত গড়ার জন্য আহ্বান জানিয়েছেন
নয়াদিল্লী, ১৩ মার্চ, ২০২১
রাজ্যসভার চেয়ারম্যান শ্রী এম ভেঙ্কাইয়া নাইডু আজ উচ্চকক্ষের নব নির্বাচিত সদস্যদের সংসদের কাজকর্ম পরিচালনার ক্ষেত্রে ১২টি পরামর্শ দিয়েছেন। এর ফলে সাংসদরা যথাযথভাবে জাতির জন্য কাজ করতে পারবেন। সংসদের ভিতরে এবং বাইরে সদস্যদের আচরণ কি রকম হওয়া উচিত সে বিষয়ে শ্রী নাইডু তাঁদের পরামর্শ দিয়েছেন। তিনি রাজ্যসভায় নব নির্বাচিত সদস্যদের দু-দিনের ওরিয়েনটেশন প্রোগ্রামের উদ্বোধন করে বলেন, সরকারের সমালোচনা অবশ্যই করতে হবে কিন্তু সমালোচনা করার সময় শুধু সেটি সদনের কার্যক্রমে নথিভুক্ত করার উদ্দেশ্য নিয়ে করলে চলবে না। সমালোচনার সময় বিশ্বাসযোগ্য ও যথাযথ তথ্য বক্তব্যের মধ্যে থাকতে হবে। ‘বিরোধীদের সরকারের সমালোচনা করার অধিকার রয়েছে, যা আসলে তাদের কর্তব্য। কিন্তু সমালোচনা তথ্যবহুল হওয়া প্রয়োজন যাতে সেটি বিশ্বাসযোগ্য হয়। সদনের কার্যক্রমে নথিভুক্তিকরণের জন্য নিছক বিরোধীতা করলে সেক্ষেত্রে বিশ্বাসযোগ্যতা নষ্ট হয়। সমালোচনার মান বজায় না থাকলে সংবাদ মাধ্যম এবং জনসাধারণের কাছে সেটি গ্রহণযোগ্য হয়না।’
সদস্যদের রাষ্ট্রের অবস্থা সম্পর্কে গভীরভাবে জানতে হবে যাতে যেকোন পরিবর্তনে ভূমিকা রাখা যায়। দেশের উন্নয়নের পথে বাধা সৃষ্টি করলে , সীমান্তের অন্য প্রান্তে থাকা শত্রুপক্ষের কাছে বিষয়টি উৎসাহজনক হয়ে দাঁড়ায়। দেশের ভুল সমালোচনা করলে অনভিপ্রেত ঘটনা ঘটে যা আমাদের গণতন্ত্রের পক্ষে ক্ষতিকারক। এরফলে অর্থনৈতিক বিধিনিষেধ আরোপিত হতে পারে। তাই সদস্যদের উচিত অসত্য সমালোচনা কেউ করার চেষ্টা করলে তাকে প্রতিহত করা। শ্রী নাইডু সদস্যদের জানান, দেশের সংহতি ও সার্বভৌমত্ব রক্ষা করা তাঁদের একমাত্র কর্তব্য।
তিনি বলেছেন, সদস্যরা কতক্ষণ ধরে বললেন সেটি গুরুত্বপূর্ণ নয়, কি বললেন সেটি গুরুত্বপূর্ণ। অস্পষ্ট বক্তব্য, সভার কাজে বার বার বাধা দেওয়া অর্নথক। সভার কাজ যথাযথভাবে পরিচালনার জন্য নির্দিষ্ট এবং নতুন তথ্য দেওয়া প্রয়োজন। চেয়ারম্যানের কথা না শুনলে সংসদকে অবমাননা করা হয় বলে শ্রী নাইডু মন্তব্য করেছেন। তিনি যোগ্য সাংসদ হওয়ার জন্য নতুন সদস্যদের ১২টি পরামর্শ দিয়েছেন। এগুলি হল :
১) সংবিধানের দর্শন ও বিভাগ সম্পর্ক সম্যক ধারণা
২) রাজ্যসভার ভূমিকা ও কাজের ধারা সম্পর্কে স্পষ্ট ধারণা
৩) সংসদের নিয়মাবলী সম্পর্কে স্বচ্ছ ধারণা
৪) সংসদে নিয়মাবলীকে যথাযথভাবে শ্রদ্ধা করা
৫) কোনো আইন তৈরি করতে হলে সেটি কিভাবে করতে হয় সে বিষয়ে স্পষ্ট ধারণা
৬) দেশের অবস্থা সম্পর্কে ধারণা
৭) বিভিন্ন বিষয় সম্পর্কে গভীরভাবে জানা
৮) কোনো আলোচনা বা সংসদে কোনো বিষয় উপস্থাপনার ক্ষেত্রে যথাযথভাবে পদ্ধতি মেনে চলা
৯) সংসদের কাজে বাধা দেওয়ার কারণে সমালোচনা করলে চলবে না, তথ্য বহুল সমালোচনা করতে হবে
১০) সদস্যদের অধিকার এবং বাধ্যবাধকতা সম্পর্কে জানতে হবে
১১) প্রযুক্তি ব্যবহারের বিষয়ে দক্ষ হতে হবে
১২) সর্বপরি উচ্চকক্ষের চেয়ারম্যানকে শ্রদ্ধা করতে হবে
CG/CB/NS
(Visitor Counter : 150
প্রধানমন্ত্রীরদপ্তর
বাণিজ্য জগতের অন্যতম শীর্ষ ব্যক্তিত্ব এলন মাস্কের সঙ্গে প্রধানমন্ত্রীর সাক্ষাৎ
নতুন দিল্লি, ২১ জুন, ২০২৩
মার্কিন যুক্তরাষ্ট্রের নিউইয়র্কে আজ প্রধানমন্ত্রী নরেন্দ্র মোদী প্রযুক্তির প্রসারে অন্যতম প্রবক্তা, টেসলা ইংক এবং স্পেস এক্সের মুখ্য কার্যনির্বাহী, ট্যুইটারের মালিক, বোরিং কোম্পানি এবং এক্স-কর্প –এর প্রতিষ্ঠাতা, নিউরালিঙ্ক এবং ওপেনএআই-এর সহ প্রতিষ্ঠাতা এলন মাস্কের সঙ্গে সাক্ষাৎ করেন।
বিভিন্ন ক্ষেত্র এবং স্তরে প্রযুক্তিকে সুলভ করে তোলায় মাস্কের অবদানের প্রশংসা করেন প্রধানমন্ত্রী। ভারতে বিদ্যুৎচালিত যান ক্ষেত্রে এবং মহাকাশ প্রযুক্তির ক্ষেত্রে আরও বিনিয়োগের সম্ভাবনা খতিয়ে দেখতে এলন মাস্কের প্রতি প্রধানমন্ত্রী আবেদন রাখেন।
CG/AC/SKD
(